Η σχέση μεταξύ της ήπιας συμπεριφορικής διαταραχής και της υποκειμενικής γνωστικής εξασθένισης σε άτομα μεγαλύτερης ηλικίας: συστηματική ανασκόπηση
Creators: name: Μαλεγκάνου, Μαρία Άννα Ναούμ
Publisher: name: Aristotle University of Thessaloniki
Year: 2024
Subjects: Άνοια
Γήρανση
Νευρογνωστικές Διαταραχές
Dementia
Aging
Neurocognitive Disorders

description: Η Ήπια Συμπεριφορική Διαταραχή (Mild Behavioral Impairment, MBI) και η Υποκειμενική Γνωστική Eξασθένιση (Subjective Cognitive Decline, SCD) αποτελούν πρώιμες ενδείξεις νευρογνωστικών διαταραχών όπως αυτές που εκδηλώνονται στη νόσο Alzheimer και σε άλλες άνοιες. Η MBI περιλαμβάνει εμμένουσες αλλαγές της συμπεριφοράς μέσω της εκδήλωσης νευροψυχιατρικών συμπτωμάτων που δεν αιτιολογούνται από άλλη ψυχιατρική διαταραχή. Η SCD αφορά την αντιλαμβανόμενη από το άτομο γνωστική εξασθένιση, η οποία, όμως, δεν επιβεβαιώνεται μέσω των σταθμισμένων δοκιμασιών γνωστικής αξιολόγησης ως αντικειμενική διαταραχή. Η υπόθεση της παρούσας μελέτης είναι ότι σε ενήλικες μεγαλύτερης ηλικίας η MBI αυξάνει την προγνωστική αξία της SCD για επιπλέον γνωστική εξασθένιση και ότι η ταυτόχρονη παρουσία των δύο συνδρόμων αποτελεί παράγοντα επικινδυνότητας για την εμφάνιση άνοιας. Ως εκ τούτου, η συστηματική ανασκόπηση αφορά στη σύνθεση της υπάρχουσας βιβλιογραφίας αναφορικά με τη σχέση της MBI και της SCD σε ενήλικες μεγαλύτερης ηλικίας, διερευνώντας την ταυτόχρονη παρουσία τους, τις μεθόδους διάγνωσής τους, τις κοινές νευροβιολογικές διεργασίες και τη συμβολή τους στην πρόοδο της άνοιας. Πραγματοποιήθηκε αναζήτηση στις ηλεκτρονικές βάσεις δεδομένων PubMed και Scopus για άρθρα που δημοσιεύτηκαν έως τον Αύγουστο του 2024 και ερευνούν την MBI στην εξακριβωμένη SCD. Τα κριτήρια συμπερίληψης ήταν η δημοσίευση σε περιοδικά με κριτές, η αγγλική ως γλώσσα συγγραφής και ο ορισμός του δείγματος ως ενήλικες μεγαλύτερης ηλικίας. Εξήχθησαν δεδομένα σχετικά με τους συγγραφείς, την ημερομηνία δημοσίευσης, τη χώρα διεξαγωγής, τους συμμετέχοντες, τη μεθοδολογία, τα ευρήματα και τα συμπεράσματα της κάθε μελέτης. Συνολικά 14 μελέτες πληρούσαν τα κριτήρια ένταξης. Τα ευρήματα της ανασκόπησης αφορούσαν τον υψηλό επιπολασμό της MBI, ειδικά των τομέων της συναισθηματικής απορρύθμισης και της διαταραχής ελέγχου της παρορμητικότητας, σε άτομα με SCD, και την ανάδειξη κοινών νευροβιολογικών μηχανισμών της MBI και των σταδίων του συνεχούς της άνοιας, όπως η SCD. Πολλές μελέτες ανέφεραν την υψηλότερη πιθανότητα εκδήλωσης άνοιας σε άτομα με MBI και SCD, χωρίς ουσιαστικές διαφορές με το προκλινικό στάδιο της Ήπιας Γνωστικής Εξασθένισης (Mild Cognitive Impairment, MCI). Συμπερασματικά, η ύπαρξη MBI στη SCD φαίνεται πως λειτουργεί ως δείκτης του πρόωρου νευροεκφυλισμού και η συνύπαρξή τους αυξάνει τον κίνδυνο για περαιτέρω γνωστική εξασθένιση.
description: Mild Behavioral Impairment (MBI) and Subjective Cognitive Decline (SCD) are early indicators of neurocognitive disorders such as those manifested in Alzheimer’s disease and other types of dementias. MBI involves persistent behavioral changes through the occurrence of neuropsychiatric symptoms that are not explained by another psychiatric disorder. SCD refers to a perceived cognitive decline by the individual, which, however, is not confirmed as an objective disorder through standardized cognitive assessment tests. The hypothesis of the present study is that in older adults, MBI increases the predictive value of SCD for further cognitive decline and that the simultaneous presence of both syndromes constitutes a risk factor for the development of dementia. Therefore, this systematic review aims to synthesize the existing literature regarding the relationship between MBI and SCD in older adults, investigating their co-occurrence, diagnostic methods, shared neurobiological processes, and their contribution to dementia progression. A search was conducted in the electronic databases PubMed and Scopus for articles published up until August 2024 that examine MBI in confirmed cases of SCD. Inclusion criteria were peer-reviewed journal publications, English as the language of publication, and defining the sample as older adults. Data were extracted regarding the authors, publication date, country of study, participants, methodology, findings, and conclusions of each study. A total of 14 studies met the inclusion criteria. The review’s findings indicated a high prevalence of MBI, particularly in the domains of emotional dysregulation and impulse control disorders, in individuals with SCD, and highlighted common neurobiological mechanisms between MBI and the stages of the dementia continuum, such as SCD. Several studies reported a higher likelihood of dementia development in individuals with both MBI and SCD, with no substantial differences from the preclinical stage of Mild Cognitive Impairment (MCI). In conclusion, the presence of MBI in SCD appears to act as an indicator of early neurodegeneration, and their co-existence increases the risk for further cognitive decline.